# Kritiķu izvēles kino balva

| Kritiķu izvēles kino balva |
| --- |
|  *30. Kritiķu izvēles balva* |
|  |
| Pasniedz |
Kritiķu izvēles asociācija |
| Valsts |  ASV,  Kanāda |
| Pirmoreiz pasniegta |
1996 (1995. gada filmām) |
| Oficiālā mājaslapa | www.criticschoice.com |

**Kritiķu izvēles kino balva** (angļu: *Critics' Choice Movie Awards*) ir ikgadēja balva, ko pasniedz Amerikas un Kanādas Kritiķu izvēles asociācija (CCA), lai godinātu izcilākos iepriekšējā gada kino sasniegumus. Balsojumus rakstiski iesniedz nedēļu ilgā izvirzīšanas periodā, un attiecīgos kandidātus paziņo decembrī. Turpmākajā balsojumā izvēlētos uzvarētājus paziņo ikgadējā Kritiķu izvēles balvas pasniegšanas ceremonijā janvārī. Papildu balvām dažādās kategorijās, pasniedz arī speciālās balvas.

## Vēsture

Sākotnēji balva saucās vienkārši Kritiķu izvēles balva (*Critics' Choice Awards*). 2010. gadā balvas nosaukumam pievienoja vārdu "kino", lai atšķirtu to no Kritiķu izvēles televīzijas balvas, kuru pirmo reizi pasniedza nākamajā gadā. Tādējādi nosaukums "Kritiķu izvēles balva" tagad oficiāli attiecas uz balvu pasniegšanas ceremoniju, kurā apbalvo gan kino, gan televīzijas kategorijās.

No 2006. līdz 2009. gadam apbalvošanas ceremonija norisinājās *Santa Monica Civic Auditorium*. No 2010. līdz 2012. gadam tā norisinājās atjaunotajā, vēsturiskajā *Hollywood Palladium*. Ceremonijas translācija televīzijā sākās ar sesto ceremoniju un to no 2001. gada pārraidīja *E! Entertainment Television* četru gadu garumā, kam sekoja divu gadu translācija *The WB Network* televīzijas kanālā, pirms ceremonijas translācija uz gadu atgriezās *E!*. 2008. gadā ceremoniju sāka pārraidīt kanāls VH1. Ceremonijas tiešraide 2013. gadā pārcēla no VH1 uz *The CW*, un 19. balvas pasniegšanas ceremoniju pārraidīja 2014. gada 16. janvārī tiešraidē no Bārkera angāra Santamonikā, Kalifornijā. 2014. gada oktobrī paziņoja, ka 2015. un 2016. gada ceremoniju tiešraidi pārraidīs kanāls A&E. 2017. gadā ceremonijas translācija atgriezās kanālā *The CW*. Tradicionāli ceremonija norisinās janvāra otrajā nedēļā, uzreiz pēc Zelta globusa balvas pasniegšanas ceremonijas, kas ierasti norisinās janvāra pirmajā svētdienā, atklājot iepriekšējā gada kino balvu pasniegšanas sezonu.

## Kategorijas

**Pašreizējās Labākā filma (kopš 1995)
* Labākais režisors (kopš 1995)
* Labākais aktieris galvenajā lomā (kopš 1995)
* Labākā aktrise galvenajā lomā (kopš 1995)
* Labākais aktieris otrā plāna lomā (kopš 1995)
* Labākā aktrise otrā plāna lomā (kopš 1995)
* Labākais jaunais aktieris (kopš 1996)
* Labākais aktieru ansamblis (kopš 2001)
* Labākais adaptētais scenārijs (kopš 2009)
* Labākais oriģinālscenārijs (kopš 2009)
* Labākā komēdija (kopš 2005)
* Labākā animācijas filma (kopš 1998)
* Labākā filma svešvalodā (kopš 1995)
* Labākais operatora darbs (kopš 2009)
* Labākais mākslinieks (kopš 2009)
* Labākais kostīmu dizains (kopš 2009)
* Labākais grims (kopš 2009)
* Labākā montāža (kopš 2009)
* Labākais muzikālais pavadījums (kopš 1999)
* Labākā dziesma (kopš 1998)
* Labākie vizuālie efekti (kopš 2009)

**Bijušie Labākā asa sižeta filma (2009–19)
* Labākais aktieris asa sižeta filmā (2012–16)
* Labākā aktrise asa sižeta filmā (2012–16)
* Labākais aktieris kinokomēdijā (2012–18)
* Labākā aktrise kinokomēdijā (2012–18)
* Labākā dokumentālā filma (1995–2015)
* Labākā ģimenes filma (1997–2007)
* Labākā populārā filma (2004)
* Labākā zinātniskās fantastikas/šausmu filma (2012–19)
* Labākā skaņa (2009–11)

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kritiķu izvēles kino balva.
* Oficiālā tīmekļa vietne